**TEHNISKĀ SPECIFIKĀCIJA UN TEHNISKĀ PIEDĀVĀJUMA FORMA**

*Stacionāras augsta vakuuma tīrīšanas iekārtas iegāde trolejbusu remonta darbnīcas vajadzībām*

**Pasūtītājs:** Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs).

**Iepirkuma priekšmets:** Stacionāra augsta vakuuma iekārta (putekļu sūcēju līnija) trolejbusu remonta darbnīcas vajadzībām (turpmāk – Iekārta).

**Iepirkuma mērķis:** Nepieciešams piegādāt vienu jaunu, nelietotu iekārtas komplektu saskaņā ar tehnisko specifikāciju.

**Iekārtas izmantošanas vispārīgs apraksts**:

Stacionārā augsta vakuuma iekārta (putekļu sūcēju līnija) paredzēta izmantošanai trolejbusu remonta darbnīcās, lai nodrošinātu efektīvu, jaudīgu un nepārtrauktu sauso tīrīšanu remonta, apkopes un sagatavošanas procesu laikā.

Sistēma sastāv no centrālās vakuuma vienības (sūkņa un filtru bloka), atkritumu savākšanas konteinera un cauruļvadu tīkla ar pieslēguma punktiem (kopā pieciem) vairākās vietās darbnīcā. Katrs pieslēguma punkts aprīkots ar smilšu uztvērēju, šļūtenēm un sprauslām, kas pielāgotas dažādiem tīrīšanas uzdevumiem (grīdām, šaurām vietām, elektrības kabeļu kanāliem u.c.).

Vakuuma līnija tiks izmantota šādos galvenajos veidos:

* **Trolejbusu salonu tīrīšana** pirms un pēc tehniskās apkopes;
* **Smilšu, putekļu un metāla daļiņu savākšana** no elektroinstalācijas, ventilācijas un mehāniskajiem kanāliem;
* **Detaļu un komponentu attīrīšana pirms montāžas vai diagnostikas.**

Iekārta būs ērti pieejama darbiniekiem bez nepieciešamības pārvietot atsevišķus putekļu sūcējus. Sistēma tiek aktivizēta no vadības bloka vai automātiski, un tai paredzēta vienkārša ekspluatācija ar minimālu apmācību.

**Līguma termiņš:**

* Iekārtas piegāde (t.sk. testēšana, personāla apmācība) līdz 6 mēnešiem no līguma noslēgšanas brīža;
* Iekārtas garantijas periods (t.sk. ar tehniskās apkopes darbiem, jā tādi ir nepieciešami) – vismaz 24 mēneši no pieņemšanas-nodošanas akta parakstīšanas.

**Piegādes pamatnosacījumi:**

1. Piegādātājs ir pilnībā atbildīgs par Iekārtu līdz to nodošanai ekspluatācijā;
2. Iekārtas nodošanas ekspluatācijā. Iekārtas nodošanas - pieņemšanas akts tiek parakstīts pēc Iekārtas pārbaudes, Iekārtas testēšanas un Pasūtītāja darbinieku apmācības pabeigšanas.
3. Pirms nodošanas-pieņemšanas akta parakstīšanas, Pasūtītājs un Piegādātājs veic Iekārtas darbības testēšanu, lai pārliecinātos par piegādātās Iekārtas un tās darbības atbilstību tehniskās specifikācijas prasībām. Par Iekārtas gatavību testēšanai Piegādātājs 1 (vienu) darba dienu iepriekš informē Pasūtītāju.
4. Samaksas kārtība: pēc pieņemšanas-nodošanas akta parakstīšanas, 30 dienu laikā pēc rēķina iesniegšanas Pasūtītājam.

* Izpildes procesā piegādes laikus saskaņot ar Pasūtītāja atbildīgo personu;
* Par piegādi Pušu pilnvarotie pārstāvji vienojas vismaz 5 (piecas) darbdienas iepriekš;
* Piegādātājs nodrošina pakalpojumu izpildei nepieciešamo aprīkojumu un darba spēka esamību, piegādes laikā un darbinieku apmācību bez priekšapmaksas.

**TEHNISKĀ SPECIFIKĀCIJA UN TEHNISKĀ PIEDĀVĀJUMA FORMA**

*Kolonnā “Pretendenta tehniskais piedāvājums (apraksts, tehniskie parametri, papildu informācija)” norādīt visu pieprasīto informāciju*

|  |  |  |  |
| --- | --- | --- | --- |
| **Nr.p.k.** | **Prasība** | **Prasības apraksts** | **Pretendenta tehniskais piedāvājums**  *(apraksts, tehniskie parametri, papildu informācija)* |
| 1. | **Iekārtas pamatinformācija** |  | |
| 1.1. | Ražotājs (nosaukums, izcelsmes valsts, adrese) | |  |
| 1.2. | Piedāvātās iekārtas sērija, modelis | |  |
| Interneta saite uz piedāvāto iekārtu ražotāja vai pretendenta mājas lapā | |  |
| 1.3. | Piedāvātās iekārtas ražošanas gads – ne vecāka par 2024. gads | |  |
| 1.4. | Iekārtas tehnisko datu lapa (iesniedzama kā pielikums piedāvājumam) | |  |
| 1.5. | Iekārtas piegādes adrese: | Rīga, Ganību dambis 32 |  |
| 1.6. | Iekārtas lietošanas instrukcija iekārtai (latviešu valodā) | Iesniedzama, parakstot pieņemšanas-nodošanas aktu |  |
| 1.7. | Iekārtas pase | Iesniedzama, parakstot pieņemšanas-nodošanas aktu |  |
| 1.8. | Atbilstības marķējumi un drošības prasības | | |
| 1.8.1. | CE marķējums: Ražotāja izsniegta atbilstības deklarācija (apliecina, ka produkts atbilst visām Eiropas Savienības noteiktajām prasībām, CE marķējums uz iekārtas vai pavaddokumentos vai instrukcijās) | Iesniedzama kopā ar piedāvājumu.  *Par ekvivalentu marķējuma esamībai tiek uzskatīts dokuments, kas apliecina, ka ražotājs vai neatkarīga testēšanas laboratorija, izmantojot attiecīgā marķējuma piešķiršanas metodoloģiju, balstoties uz testu rezultātiem ir atzinusi, ka piedāvātā iekārta atbilst marķējuma piešķiršanas nosacījumiem.* |  |
| 1.9. | Iekārtas plānotā izmantošana: | Stacionārā augsta vakuuma iekārta tiks izmantota trolejbusu remonta darbnīcās kā daļa no ikdienas un plānoto tehnisko apkopju procesa. Sistēma nodrošinās:   * **Trolejbusu salonu grīdas, sēdekļu un elektroinstalācijas kanālu attīrīšanu no smiltīm, putekļiem un netīrumiem** pirms un pēc apkopes darbiem; * **Tīrības nodrošināšanu gaisa ventilācijas sistēmās un tehniskajos nodalījumos**, kuros manuāla tīrīšana ir sarežģīta vai neefektīva; * **Palīdzību darbā ar detaļām un agregātiem**, kuriem nepieciešama iepriekšēja attīrīšana pirms uzstādīšanas vai diagnostikas; * **Ziemas sezonā** – efektīvāku sāls un mitru netīrumu savākšanu no salona grīdām un mehāniskajām zonām, samazinot korozijas riskus.   Iekārta būs pastāvīgi pieejama darbnīcas personālam un kalpos kā būtisks instruments transportlīdzekļu sagatavošanā turpmākajam ekspluatācijas ciklam. |  |
| 1.10. | Iekārtas tehniskais stāvoklis | Jauna, nelietota |  |
| **2.** | **Garantijas laiks** | **vismaz 24 mēneši** |  |
| **3.** | **Iekārtu daudzums** | **1 komplekts** |  |
| **4.** | **Piegādes termiņš un piegādes noteikumi, nodošana ekspluatācijā** | **Ne vairāk par 6 mēnešiem pēc līguma parakstīšanas dienas** |  |
| **5.** | **Iekārtas tehniskās prasības** | |  |
| 5.1. | Tips | Centralizēta stacionāra vakuuma līnija ar vairākām pieslēguma vietām; Vadoties pēc pievienota plāna. Sistēma tiek aktivizēta no vadības bloka vai automātiski. Jābūt opcijai mainīt sūkšanas uzgaļus, lai pilnvērtīgāk veiktu tīrīšanas darbus ( platais / šaurais). |  |
|  |  | Centrālajai vakuuma vienībai jābūt aprīkotai ar rūpnieciska tipa motoru ar jaudu ne mazāku par 7,5 kW, ar iespēju darboties ilgstoši bez pārkaršanas. Iekārtai jānodrošina augsta sūkšanas jauda, ar minimālo vakuuma spiedienu vismaz –30 kPa un gaisa plūsmu vismaz 350–500 m³/h, lai efektīvi savāktu smalkus putekļus, smiltis, metāla skaidas u.c. piesārņojumu. |  |
|  |  | Lielas ietilpības atkritumu konteiners ar filtru sistēmu; – Sistēmai jābūt aprīkotai ar daudzpakāpju filtrāciju, tostarp HEPA vai ekvivalentu filtru, lai samazinātu putekļu izplatīšanos gaisā.  – Automātiskā filtru tīrīšanas funkcija vai piekļuve ērtai manuālai tīrīšanai. Jābūt aprīkotai ar separatoriem un automātiskiem aizbīdņiem pie katra posteņa. |  |
|  |  | Sistēmas garums un konfigurāciju nepieciešams pielāgot darbnīcas telpām un piekļuvei trolejbusu saloniem; |  |
|  |  | Antistatiska konstrukcija un aizsardzība pret aizsērējumiem; |  |
|  |  | Iespēja vienlaikus pieslēgt vismaz 2-3 šļūtenes dažādos punktos. Cauruļvadi izgatavoti no antistatiska, triecienizturīga materiāla (piem., pulverkrāsots metāls vai rūpniecisks PVC). |  |
|  |  | Iekārtai jādarbojas ar trīsfāžu spriegumu (400 V), ar atbilstošu aizsardzību pret pārslodzēm un īssavienojumiem.  – Vadības panelis ar ieslēgšanas/izslēgšanas indikatoriem, avārijas apturēšanu un signalizāciju. |  |
|  |  | Automātiskā startēšana pie pieslēguma punkta aktivizēšanas.  Digitālais rādītājs, kas informē par piepildījuma līmeni vai filtru stāvokli.  Iespēja nākotnē paplašināt sistēmu, pievienojot papildu pieslēguma punktus vai sūkni. |  |
| **6.** | **Standarti** | | |
| 6.1. | Kalpošanas laiks | Vismaz 5 gadi pie vidējas slodzes (8 stundas dienā, 5 dienas nedēļā). |  |
|  |  | Aizsardzība pret aizsērējumiem, mehāniskiem bojājumiem, antistatiski materiāli.  – Zema trokšņa līmeņa nodrošināšana (<75 dB), lai nepasliktinātu darba vidi. |  |
| **7.** | **Personāla apmācība:** |  |  |
| 7.1. | Piegādātājs nodrošina apmācību 4 cilvēkiem darbam ar iekārtu klātienē latviešu valodā. | Nodrošina lietotāja apmācību darbam ar attiecīgo ierīci.  Apmācībā jāietver šādas lietas:  - Ierīces izmantošana (lietotājam jāspēj veikt, pilnībā visas ierīces funkcijas);  - Pamata problēmu novēršana saistībā ar ierīces lietošanu;  - Iekārtas darbības uzturēšanai nepieciešamās prasmes (piem. tīrīšana, komponentu nomaiņa);programmatūras atjauninājumi (ja nepieciešams).  Apmācības jāveic ne vēlāk kā 5 darba dienu laikā no iekārtas piegādes brīža |  |  |
| **8.** | Apkopes garantijas laikā |  |  |  |
| 8.1 | Piegādātājs norāda apkopes grafiku, ja tādas ir nepieciešamas atbilstoši ražotāja prasībām. | Apkopes grafiks (brīvā formā) atbilstoši ražotāja prasībām, ja nepieciešams iekļaujot apkopei nepieciešamās rezerves daļas un materiālus |  |  |
| **9.** | **Attēls** *(attēlam ir ilustratīva nozīme)* | **A diagram of a person vacuuming pipes  AI-generated content may be incorrect.** |  |  |

**Pretendents nosaukums: \_\_\_\_\_\_\_\_\_\_\_\_\_\_\_\_\_**

**Vārds, Uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datums: \_\_\_\_\_\_\_\_\_\_\_\_\_\_\_\_**